Denne materialespecifikation vedrører apparater m.v., der er en del af den faste installation, og som er lavet af metal, af metal og plast/elastomerer, eller bare af plast/elastomerer.

Sådanne apparater kan variere meget i konstruktion og materialesammensætning lige fra filtre, vandmålere til større vandbehandlingsanlæg og drikkevandskølere.

Før du udfylder din materialespecifikation anbefales det, at du har udfyldt skemaet over produktnavne/versioner, så du har et komplet overblik over, hvilke byggevarer der indgår i din ansøgning, og hvordan du bestemmer testversionen (se nedenfor).

Skemaerne i dette dokument udvider sig, når du udfylder cellerne. Hvis du skal tilføje en ny række i skemaerne, skal du, når du står i den sidste celle i en række, trykke på tasten ”Tab” på dit tastatur.

**Anvendelse af toksikologisk rådgiver**
I visse tilfælde skal du anvende en toksikologisk rådgiver til at foretage en toksikologisk vurdering af byggevaren og udfærdige et relevant testprogram samt efterfølgende foretage en vurdering og konklusion af testresultaterne.

Der er krav herom, når byggevaren eller dens enkeltkomponenter består af:

* Plast/elastomerer.

**Oplysninger om byggevaren og dens enkeltkomponenter**
Du skal nedenfor angive oplysninger om de enkeltkomponenter og materialer, der indgår i den ansøgte byggevare, og som kommer i berøring med eller kan afgive stoffer til drikkevand. Du skal kun anføre oplysningerne på det detailniveau, der er nødvendigt for at oplyse ansøgningen. Hvis din byggevare udelukkende er lavet af én og samme materialetype, kan du således bare anføre ”hele byggevaren” og materialetypen i det relevante skema nedenfor. På samme måde kan du gruppere delkomponenter af byggevaren, hvis de er lavet af samme materialetype. De anførte delkomponenter skal kunne genfindes i det fremsendte tegningsmateriale.

Du skal udfylde de skemaer og rubrikker nedenfor, der er relevante for din ansøgning, og vedhæfte den udfyldte materialespecifikation til ansøgningsskemaet.

**Testversionen (den version af byggevaren, der er repræsentativ for ansøgningen)**
Alle oplysningerne i skemaerne nedenfor skal opgives ud fra den version af byggevaren, som er repræsentativ for alle de ansøgte versioner, og som ved testning udgør ”worst case” i forhold til kontakt med og risiko for afsmitning af sundhedsskadelige stoffer til drikkevand.

Såfremt du ønsker at søge om godkendelse til et apparat, er du velkommen til at kontakte sekretariatet for vejledning om, hvordan du definerer testversionen, da dette kan være meget individuelt for forskellige typer af apparater. Ved visse apparater kan også med fordel anvendes materialespecifikationen for f.eks. rør, armaturer eller fittings, fordelerrør, ventiler o.l. Sekretariatet kan vejlede dig om det.

Du kan også kontakte en toksikologisk rådgiver og definere testversionen sammen med vedkommende.

Du skal under alle omstændigheder have en toksikologisk rådgiver til at foretage en toksikologisk vurdering og fastlæggelse af et testprogram i de ovenfor nævnte tilfælde. I testprogrammet fastlægges og begrundes, hvilken version der skal testes.

Byggevaren eller komponenterne af plast/elastomerer testes med areal/volumen-forhold på 1, dvs. at et areal på 1 cm2 svarer til 1ml vand, hvis det er muligt.

For visse vandbehandlingsanlæg vil en særlig testmetode M01 finde anvendelse, se testkravskemaet ”GDV – testkrav til forskellige typer byggevarer”. Hvis du er i tvivl om, hvilke typer af vandbehandlingsanlæg der er omfattet af denne testmetode, kan du kontakte sekretariatet.

**Angivelse af testversionen**
I dette skema skal du anføre testversionen af apparatet, som du udfylder skemaerne nedenfor ud fra:

|  |  |  |  |
| --- | --- | --- | --- |
| **Brand navn** | **Produktnavn** | **Vare-/ serienummer** | **Dimension: DN, volumen eller andre relevante dimensioner** |
|  |  |  |  |

Note: For apparater, der udelukkende består af rustfrit stållegeringer EN 1.4000-1.4999, er der ikke krav om testning, og du behøver derfor ikke angive en testversion.

Hvis der anvendes flere testversioner, skal de anføres. Der kan ikke anføres testversioner, som ikke er omfattet af ansøgningen.

**Undtagelser** **af komponenter i marginal berøring med drikkevand**
Hvis du ønsker at undtage enkeltkomponenter i din byggevare fra testning, skal du følge dette:

Visse typer af enkeltkomponenter er kun i marginal berøring med drikkevand, enten arealmæssigt eller tidsmæssigt, og da de således ikke i væsentligt omfang er i berøring med drikkevand, er de derfor undtaget fra at skulle vurderes og testes. Arealmæssigt drejer det sig om mindre enkeltkomponenter, der som udgangspunkt har et drikkevandsberørt areal på mindre end 4 cm2, når byggevaren anvendes, f.eks. O-ringe, små pakninger samt andre små enkeltkomponenter. Tidsmæssigt drejer det sig om enkeltkomponenter, der er i berøring med drikkevand mindre end 30 minutter ad gangen, f.eks. hvis kontakten er begrænset til kontakt, mens tapningen foretages. Du kan se listen over eksempler på undtagelser på ordningens hjemmeside.

Sekretariatet behøver ikke informationer om sådanne undtagne enkeltkomponenter, men de skal fremgå af tegningsmaterialet i ansøgningen.

Hvis du mener, at der er andre enkeltkomponenter i byggevaren, som kun er i marginal berøring med drikkevand, enten arealmæssigt eller tidsmæssigt, skal du anføre dem i dette skema og begrunde nærmere, hvorfor de skal undtages fra at skulle vurderes og testes. Hvis begrundelsen vedrører arealmæssig marginal berøring, skal enkeltkomponentens drikkevandsberørte areal altid være angivet.

|  |  |  |  |
| --- | --- | --- | --- |
| **Komponenter, der har marginal berøring med drikkevand** | **Areal-mæssigt(Sæt kryds)** | **Tids-mæssigt****(Sæt kryds)** | **Begrundelse** |
|  |  |  |  |

**Drikkevandsberørte komponenter og materialer, der kan give risiko for afsmitning til drikkevandet**
Du skal i skemaerne nedenfor under punkt A og B kun anføre alle de enkeltkomponenter, der er i kontakt med eller kan give afsmitning til drikkevandet, og som i omfang (areal) og grad af berøring (tid) har væsentlig kontakt med drikkevandet (dvs. ikke kun marginal kontakt).

Hvis byggevaren produceres og markedsføres som kombinationer af forskellige delkomponenter, skal samtlige disse komponenter anføres på skemaerne nedenfor.

Hvis en komponent har en selvstændig, gældende ”Godkendt til drikkevand”-godkendelse eller VA-godkendelse (sundhedsmæssige egenskaber), som du ønsker at lægge til grund i din ansøgning om godkendelse i stedet for testning af komponenten, skal du anføre det pågældende godkendelsesnummer ud for komponenten. For VA-godkendelser er det kun godkendelser for komponenter, der er godkendt sundhedsmæssigt før 1. april 2013, men stadig gældende, som kan lægges til grund. Du skal endvidere vedhæfte selve VA-godkendelsen til ansøgningen.

Udenlandske godkendelser skal som udgangspunkt ikke anføres eller vedlægges, men der kan være grundlag eller baggrundsdokumentation for udenlandske godkendelser, som eventuelt kan anvendes som dokumentation. Det kan f.eks. være konkrete udenlandske toksikologiske vurderinger, testprogrammer og testresultater, såfremt de er i overensstemmelse med godkendelsesbekendtgørelsens krav og derfor kan indgå i dokumentationen for den ansøgte byggevare.

Hvis du ønsker at lægge en kommende ”Godkendt til drikkevand”-godkendelse af en komponent til grund for din ansøgning om godkendelse af en byggevare, skal du i stedet anføre sagsnummeret for ansøgningen om godkendelse af komponenten som selvstændig byggevare. Behandlingen af din ansøgning må i givet fald afvente, at der udstedes godkendelse for enkeltkomponenten som selvstændig byggevare.

**A. Komponenter af metal**
Nedenfor skal du angive legeringstyper for de komponenter af metal, der indgår i byggevaren, ved at udfylde skema 1 og 2 i det omfang, det er relevant for din byggevare. Hvis din byggevare ikke indeholder metal, kan du springe dette afsnit over.

Du skal angive enten legeringens nummer eller formlen/sammensætningen. Du skal ikke vedlægge dokumentation for legeringstypen.

Du skal endvidere angive, hvis der er særlige belægninger på komponenten eller stoffer fra forarbejdningsprocesser, der kan have afsmittende effekt til drikkevandet.

**1. Rustfri stållegeringer EN 1.4000-1.4999**For rustfri stållegeringer af typen EN 1.4000-1.4999 er der ikke krav om testning. Du skal anføre legeringstypen nedenfor.

Hvis komponenten er forkromet eller forniklet, skal der dog testes for nikkel efter skema 2 i bilag 1 i godkendelsesbekendtgørelsen. Du skal derfor i disse tilfælde vedlægge testdokumentation for nikkel udført som akkrediteret prøvning på tre prøveemner i overensstemmelse med skema 2 i bilag 1.

|  |  |  |  |  |
| --- | --- | --- | --- | --- |
| **Komponent** | **Legering****(Anfør legeringstype)** | **Forkromning/ fornikling(Sæt kryds)** | **Evt. belægninger/ stoffer fra forar­bejdningsproces** **(Anfør)** | **Godkendt til drikkevand GDV/ VA-godkendelse (Anfør godkendelsesnr.)** |
|  |  |  |  |  |

**2. Andre metallegeringer**
Alle andre metallegeringer skal testes for bly og cadmium efter skema 2 i bilag 1 i godkendelsesbekendtgørelsen. Du skal anføre legeringstype nedenfor.

Hvis komponenten er forkromet eller forniklet, skal der desuden testes for nikkel efter skema 2 i bilag 1. Du skal derfor i disse tilfælde vedlægge testdokumentation for nikkel udført som akkrediteret prøvning på tre prøveemner i overensstemmelse med skema 2 i bilag 1.

Kontrol af sporbarheden mellem legeringstype og materialedokumentation indgår i det årlige tilsyn.

|  |  |  |  |  |
| --- | --- | --- | --- | --- |
| **Komponent** | **Legering****(Anfør legeringstype)** | **Forkromning/ fornikling(Sæt kryds)** | **Evt. belægninger/ stoffer fra forar- bejdningsproces (Anfør)** | **Godkendt til drikkevand GDV/ VA-godkendelse (Anfør godkendelsesnr.)** |
|  |  |  |  |  |

**B. Komponenter af plast/elastomerer eller andre materialetyper**Nedenfor skal du angive de plasttyper/elastomerer eller andre materialetyper, der indgår i byggevaren, ved at udfylde skemaet i det omfang, det er relevant for din byggevare. Hvis din byggevare ikke indeholder plast/elastomerer eller andre materialetyper end metal, kan du springe dette afsnit over.

For alle komponenter af plast eller elastomerer eller andre materialetyper (på nær dem, der er undtaget generelt eller konkret som nævnt ovenfor) skal der på grundlag af en toksikologisk vurdering udfærdiges et testprogram og foretages testning efter skema 1 i bilag 1 i godkendelsesbekendtgørelsen for relevante stoffer, der kan påvirke drikkevandet.

Du skal derfor vedlægge ansøgningen din toksikologiske rådgivers vurdering og testprogram, den relevante testdokumentation og din toksikologiske rådgivers vurdering af testresultatet.

|  |  |  |
| --- | --- | --- |
| **Komponent** | **Materialetype** | **Godkendt til drikkevand GDV/ VA-godkendelse (Anfør godkendelsesnr.)** |
|  |  |  |

**Erklæring om variantproduktion**
Hvis ansøgningen om byggevaren også skal omfatte variantproduktion (”on demand”), skal det produktspekter, der ønskes omfattet af godkendelsen, angives i nedenstående skema.

Variantproduktion betyder, at du gerne vil kunne producere din byggevare i varianter, der ikke eksisterer på nuværende tidspunkt, evt. ud fra kundeforespørgsler, inden for et givent produktspekter. Ved variantproduktion kan byggevaren leveres efter en særlig bestilling ("on-demand") til en konkret aftager, som bestiller samme udgave af byggevaren med hensyn til konstruktion, fremstillingsproces og materiale, men i en variant med særlige dimensioner, som ikke udgør en af de versioner, der indgår i versionslisten.

Du skal kun vælge variantproduktion, hvis det er noget, du allerede anvender i din produktion eller har konkrete planer om at anvende. Hvis du kun ønsker at markedsføre og producere de varianter, du har angivet i din liste over produktnavne/versioner, skal du ikke udfylde nedenstående skema.

Produktspekteret for variantproduktionen skal være i overensstemmelse med den testversion af byggevaren, som ligger til grund for ansøgningen.

Ansøger erklærer på tro og love, at de variantprodukter, som virksomheden vil fremstille med henvisning til godkendelsen af den ansøgte byggevare, vil ligge inden for det angivne produktspekter.

|  |  |  |
| --- | --- | --- |
| **Brand navn** | **Produktnavn** | **Overordnet vare-/serienummer****/type /model**(Valgfrit) |
|  |  |  |

|  |
| --- |
| **Produktspekter for omfattede variantprodukter** |
| *DN* | *Mindste* |  |
| *Største* |  |
| *Længde* | *Mindste* |  |
| *Største* |  |
| *Andet* |  |
| *Andet* |  |